## Rješenje o odobrenju objavljivanja ponude za preuzimanje društva Slavonska banka d.d., Osijek Hypo Alpe-Adria Bank International AG, Klagenfurt, Republika Austrija

### NN 22/2005 (16.2.2005.), Rješenje o odobrenju objavljivanja ponude za preuzimanje društva Slavonska banka d.d., Osijek Hypo Alpe-Adria Bank International AG, Klagenfurt, Republika Austrija

# KOMISIJA ZA VRIJEDNOSNE PAPIRE REPUBLIKE HRVATSKE

404

Sukladno odredbama članka 13.
stavka 2. Zakona o preuzima­nju dioničkih društava (»Narodne novine« broj
84/02, 87/02 i 120/02), Komisija za vrijednosne papire Republike Hrvat­ske,
teme­ljem Zahtjeva društva HYPO ALPE-ADRIA-BANK INTERNATIONAL AG, Klagenfurt,
Alpen Adria Platz 1, Re­pub­lika Austrija, zastupanog po opunomoćeniku,
trgovačkom društvu HYPO ALPE–ADRIA–BANK d.d., Zagreb, Koturaška 47, za odobre­nje
objav­ljiva­nja ponude za preuzima­nje javnoga dioničkog društva SLAVONSKA
BANKA d.d., Osijek, Kapucinska 29, na sjednici održanoj 10. ve­ljače 2005.
godine, donijela je

## RJEŠENJE

1. Društvu HYPO ALPE-ADRIA-BANK
INTERNATIONAL AG, Klagenfurt, Alpen Adria Platz 1, Republika Austrija, odobrava
se objav­ljiva­nje ponude za preuzima­nje javnoga dioničkog društva SLAVONSKA
BANKA d.d., Osijek, Kapucinska 29.

2. Ovo Rješe­nje objavit će se u
»Narodnim novinama«.

```
Obrazloženje
```

I. Društvo HYPO ALPE-ADRIA-BANK
INTERNATIONAL AG, Klagenfurt, Alpen Adria Platz 1, Republika Austrija (da­lje u
tekstu: Ponudite­lj), zastupano po opunomoćeniku, trgovačkom društvu HYPO
ALPE–ADRIA-BANK d.d., Zagreb, Koturaška 47, podnijelo je Komisiji za
vrijednosne papire Republike Hrvatske (da­lje u tekstu: Komisija), dana 21. i
26. siječ­nja 2005. godine, sukladno odredbi članka 13. stavak 1. Zakona o
preuzima­nju dioničkih društava (da­lje u tekstu: Zakon), Zahtjev za odobre­nje
objav­ljiva­nja ponude za preuzima­nje trgovačkog društva SLAVONSKA BANKA d.d.,
Osijek, Kapucinska 29 (da­lje u tekstu: Izdavate­lj), ponudu i isprave iz
članka 12. stavak 2. Zakona.

Komisija
je dana 31. siječ­nja 2005. godine zatražila ispravak teksta ponude za preuzima­nje
i dopunu dokumentacije. Pos­ljed­nju dopunu dokumentacije, Komisija je
zaprimila dana 3. ve­ljače 2005. godine, od kada se Zahtjev Ponudite­lja za
odobre­nje objav­ljiva­nja ponude za preuzima­nje smatra urednim.

II. Izdavate­lj je javno
dioničko društvo, sukladno odredbi članka 14. Pravilnika o sadržaju i obliku
financijskih i poslovnih izvješća javnih dioničkih društava (»Narodne novine«
broj 118/03), u svezi s odredbama članka 114. stavak 1. i 5. Zakona o tržištu
vrijednosnih papira (»Narodne novine« broj 84/02).

Komisija
je izvršila uvid u podatke sudskog re­gistra na Internetu te utvrdila da teme­ljni
kapital Izdavate­lja iznosi 531.482.900,00 kn.

Uvidom
u podatke Središ­nje depozitarne agencije d.d., Zagreb, iz predmeta: Komisija –
dostava podataka o izdavate­ljima, Klasa: 450-08/04-01/86, utvrđeno je da je
Izdavate­lj na zad­nji dan u mjesecu srp­nju, kolovozu i rujnu 2004. godine,
imao više od 100 dioničara.

III.
Ponudite­lj je dana 21. prosinca 2004. godine, teme­ljem Ugovora o prodaji i
prijenosu dionica Izdavate­lja, sklop­ljenog sa društvom VCP FINANCE B.V.,
Amsterdam, Prof. J. H. Bavincklaan 7, Nizozemska, po cijeni od 271,93 € po dionici, stekao 43.676 dionica Izdavate­lja, odnosno 15,93% teme­ljnog
kapitala i 15,93% glasova koje daju dionice s pravom glasa. Budući da je
Ponudite­lj teme­ljem prethodne ponude za preuzima­nje dionica Izdavate­lja,
objav­ljene u siječ­nju 2004. godine, stekao više od 75,00% dionica s pravom
glasa, odnosno 209.034 dionice s pravom glasa Izdavate­lja što predstav­lja
76,22% učešća u teme­ljnom kapitalu Izdavate­lja, odnosno 76,22% glasova od
ukupnog broja glasova koje daju dionice Izdavate­lja s pravom glasa, to je za
Ponudite­lja obveza objav­ljiva­nja ponude za preuzima­nje nastala sukladno
članku 4. stavak 3. alenija 1. Zakona.

IV.
Cijena po kojoj Ponudite­lj nudi otkup dionica u ponudi za preuzima­nje iznosi
2.077,65 kuna po dionici. Najviša cijena u razdob­lju nakon prethodne ponude za
preuzima­nje po kojoj su Ponudite­lj i trgovačko društvo HYPO ALPE-ADRIA
VRIJEDNOSNICE d.o.o., Zagreb, Koturaška 47, kao društvo koje djeluje zajednički
s Ponudite­ljem, stjecali dionice Izdavate­lja iznosi 271,93 € po dionici. Prema očitova­njima Zagrebačke burze d.d., Zagreb, i Varaždinske
burze d.d., Varaždin, dostav­ljenim na zahtjev Komisije (u predmetu: Klasa:
450-08/05-01/11), na Zagrebačkoj burzi d.d., Zagreb, najviša cijena po kojoj se
trgovalo u zad­nja tri mjeseca prije nastanka obveze objav­ljiva­nja ponude za
preuzima­nje iznosi 1.650,00 kuna, dok na Varaždinskoj burzi d.d., Varaždin, u
istom razdob­lju nije bilo transakcija, dionicama Izdavate­lja. S obzirom na
naprijed navedeno, utvrđeno je da je cijena izražena u ponudi za preuzima­nje u
iznosu od 2.077,65 kn po dionici, utvrđena u skladu s odredbom članka 4. stavak
4. Zakona.

V.
Ponudite­lj je zajedno s trgovačkim društvom HYPO ALPE-ADRIA VRIJEDNOSNICE
d.o.o., Zagreb, Koturaška 47, kao osobom s kojom zajednički djeluje, vlasnik
388.560 redovnih dionica Izdavate­lja, a teme­ljni kapital Izdavate­lja podije­ljen
je na 408.833 redovne dionice, svaka u nominalnom iznosu od 1.300,00 kn.
Novčana sredstva potrebno je osigurati sukladno odredbi članka 9. stavka 1.
Zakona, za plaća­nje preostalih dionica Izdavate­lja s pravom glasa, u iznosu
od najma­nje 42.120.198,45 kuna. Uvidom u Bankovnu garanciju broj 031-699-2005,
koju je dana 25. siječ­nja 2005. godine, u korist svih dioničara Izdavate­lja,
izdala HYPO ALPE-ADRIA BANK d.d., Zagreb, Koturaška 47, s rokom važe­nja do 31.
svib­nja 2005. godine, utvrđeno je da je Ponudite­lj osigurao sredstva u iznosu
42.200.000,00 kuna.

VI. Nada­lje, utvrđeno je da su
Zahtjevu priložene potvrde o plaćenoj administrativnoj pristojbi i naknadi,
sukladno odredbama članka 2. točke 24. Pravilnika o vrsti i visini
administrativnih pristojbi i naknada (»Narodne novine« broj 115/02 i 43/03).

VII. Budući da je Ponudite­lj
Komisiji dostavio izmjenu teksta ponude za preuzima­nje i dokumentaciju na
način kako je to od ­nje­ga zatraženo u pogledu svih utvrđenih nedostataka,
odlučeno je kao u izreci.

VIII. Teme­ljem odredbe članka
8. stavka 4. Zakona o tržištu vrijednosnih papira, ovo Rješe­nje objav­ljuje se
u »Narodnim novinama«.

UPUTA O PRAVNOM LIJEKU

Protiv ovog Rješe­nja žalba nije
dopuštena, ali se može pokrenuti upravni spor podnoše­njem tužbe Upravnom sudu
Repub­like Hrvatske u roku 30 dana od dana primitka ovog Rješe­nja.

Klasa: UP/I-450-08/05-02/11
Urbroj: 567-01/05-5
Zagreb, 10. ve­ljače 2005.

Predsjednik Komisije
**Mi­ljenko Fičor,** v. r.

Rješenje, NN 22/2005-404